Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Sajad araablased protestisid Jeruusalemmas Lõviväravas
politsei otsuse vastu mitte lubada al-Aqsa mošeesse
alla 50-aastaseid.
Kaitseminister Ya'alon ei näe kohest ohtu Iisraeli põhjapiiril.
USA, EL ja Iraani tippdiplomaadid kogunevad Viinis,
et Iraani tuumaprogrammi osas lõpplepet saavutada.
Sajad araablased protestisid Jeruusalemmas Lõviväravas
politsei otsuse vastu
mitte lubada al-Aqsa mošeesse alla 50-aastaseid moslemeid.
Protestijatega ühinesid mitmed araablastest parlamendiliikmed,
sh Jamal Zahalka ja Hanin Zoabi, kes piiripolitseile vastu astusid.
Pärast kokkupõrget politseiga lubati Knesseti liikmed Templimäele.
Pärast olukorra analüüsi
otsustas politsei Templimäe operatiivsetel kaalutlustel sulgeda.
Politsei avalduse teatel otsustati pärast info saamist
araabia noorte kavatsuste kohta korda häirida
seada Templimäele pääsevate moslemite vanusepiiriks 50 aastat.
Teatati mõningaist korrarikkumistest.
Politsei teatel vahistati mõned protestijad,
kes kive loopisid. Kolm politseinikku sai kergelt viga.
Vastuseks süvenevatele pingetele Templimäel
süüdistas Palestiina peaminister Rami Hamdallah Iisraeli
katses pühapaika moslemite ja juutide vahel jagada.
Nad on Jeruusalemmas poolitanud mošeesse pääsemise aega.
See on samm koha jagamise suunas.
Rahvas peaks Jeruusalemma ja al-Aqsa kaitseks üles tõusma.
Õhutan jeruusalemlasi ja al-Aqsat kaitsvaid inimesi.
Kutsume kõiki rahvusvahelisi ühendusi,
USAd, EL-i, islami- ja moslemimaid pühapaika kaitsma.
Al-Aqsa mošee on islami pühapaik, see asub Palestiina maal,
kuid on kogu maailma moslemite ja araablaste vastutusel.
Palestiina avaldus järgnes peaminister Netanyahu süüdistusele,
mille järgi Palestiina ekstremistid
õhutavad alusetute kuulduste põhjal vägivalda.
Netanyahu kordas Iisraeli otsust säilitada Templimäel status quo.
Iisrael ei muuda status quod kuidagi.
Nii mina kui Iisrael oleme pühendunud
status quo säilitamisele, nagu see kümnendeid on olnud.
Palestiina ekstremistid õhutavad vägivalda
alusetutel kuuldustel põhineva kihutustöö alusel,
nagu me ähvardaks moslemite pühapaiku.
Miski pole tõest kaugemal.
Kaitseminister Ya'alon rõhutas,
et ei näe Iisraeli põhjarindel kohest ohtu ja kordas,
et Liibanoni islamirühmitus Hezbollah
pole huvitatud pingete süvendamisest juudiriigiga,
kui mitmed selle liikmed osalevad Süüria kodusõjas,
toetades president Assadi võitluses sunni mässulistega.
Pühadeintervjuus Iisraeli meediale ütles Ya'alon,
et Süürias pole enam järel pea ühtki keemiarelva,
ning Süüria-poolsel Golanil pole piiritara ääres ISIL-i vägesid.
Ya'aloni väitel on al-Qaedaga seotud Nusra Front,
kes kontrollib Süüria-poolset piiri Iisraeliga,
mõõdukam rühmitus,
mis on liidus Lääne toetatud Vaba Süüria armeega
kes Assadi vastu võitleb.
Iisraeli kaitseministri sõnul
lahkusid ekstremistid aasta algul Nusrast
ja ühinesid ISIL-iga.
Uue Iisraeli uuringu järgi aga võib ISIL-il olla keemiarelvi.
Uuringu andmeil näib,
et keemilist laskemoona hakati kasutama juuli alguses,
kui ISIL alustas Põhja-Süürias, Kobani lähedal,
mitte kaugel Türgi piirist, lahinguid kurdidega.
Raporti sõnul hukkus keemiarünnakus kolm kurdi võitlejat.
Avastused on osa raportist, mis avaldati Herzliya IDC Kolledži
Rahvusvaheliste Suhete Globaaluuringute Keskuse poolt.
Võitluse süvenedes ISIL-i ja kurdi vägede vahel,
kes Kobani linna kaitsevad, hukkus kurdi võitlejaid toetavais
USA juhitud õhurünnakuis väidetavalt sadu islamiste.
USA ametnikud aga kordavad, et koalitsiooni tihenenud õhurünnakud
ei tähenda muutust strateegias,
vaid on seotud ISIL-i võitlejate arvu suurenemisega Kobani kandis.
ISIL ei salga, et tahab linna, ja see on kooskõlas varemöelduga,
et nad tahavad maad haarata. Nad tahavad territooriumi.
Nad tahavad Kobanit.
Nad on sinna võitlejaid juurde saatnud,
mis tähendab, et Kobanis ja selle ümber on rohkem sihtmärke.
Seal toimub rohkem õhurünnakuid, kuna seal on rohkem ISIL-it.
On raske täpset arvu öelda,
kuid usume, et oleme tapnud Kobanis ja selle ümber
mitusada ISIL-i võitlejat.
Iisraeli kaitseeskperdi sõnul
on Kobani strateegiline asukoht Türgi piiril
süvendanud ISILi soovi linna kontrollida.
See võib luua islamirühmitusele Türgi kaudu värava Läände.
USA, EL ja Iraani tippdiplomaadid kogunesid Viinis,
et Iraani tuumaprogrammi osas 24. novembriks lõpplepet saavutada.
USA Välisministeeriumi tippametnik ütles varem,
et Iraani tuumaprogrammi leppe saavutamine novembri lõpuks
on endiselt võimalik
ja Iraani asevälisministri Araqchi ettepanekut kõnelusi pikendada
ei arutata.
Ametniku sõnul on endiselt olulisi erimeelsusi
Iraani uraanirikastusprogrammi osas.
Iraani ja P5+1 ehk USA, Venemaa, Hiina, Prantsusmaa, Inglismaa
ja Saksamaa kõnelused püüavad piirata Iraani tuumategevust,
mis on Teherani väitel rahumeelsed ja Lääne arvates mitte.
24. novembri tähtajani on jäänud vähem kui kuus nädalat.
Lääne ametnike sõnul on osapooltel olulisi erimeelsusi,
eriti seoses Iraani rikastatud uraani tootmisega,
mis võib omada nii tsiviil- kui sõjalisi eesmärke.
Aitäh vaatamast!
Meid näeb ka internetis aadressil tv7israelnews.com või tv7.fi
Aktuaalset infot leiate meie Facebooki lehelt.
Paluge rahu Iisraelile ja Jeruusalemmale!
Olen Yair Pinto. Kena õhtut! Häid pühi!
Kohtumiseni homme!
Tõlge: Monika Jaaguri
israelnews@tv7.fi